Ɣef wakken i d-nenna tasnazmult d tussna i izerwen azamul, ihi nezmer ad d-nini azamul d tamiḍrant tagejdant deg-s, imi tettak-d tikti deg wallaɣ ɣef kra n tɣawsa. Domenjoz JeanClaude yettwali belli: Azamul yessebgan-d tilin n tɣawsa almend n tayeḍ2, s lmena nniḍen nezmer ad d-nessegzi dakken limarat n tɣawsa tessebgan-d taɣawsa-nni d acu-tt, md: dduxan d azamul n tmest. Maca ma nuɣal ɣer unamek i d-as-yefka Ferdinand de Saussure, ɣur-s netta azamul d ajma gar wumsil (Signifiant) d wunmik (Signifie): umsil, d ayen ara nwali gar wallennneɣ, ma d unmik d ayen ara d-yassen ɣer wallaɣ-nneɣ.